Kontant vir stemme: ANC-raadslid ontken omkopery | Maroela Media
Bovu het ook aangedui dat hy regstappe teen die Ekonomiese Vryheidsvegters (EFF) gaan onderneem.
"Ek neem met groot kommer kennis van die ernstige, lasterlike en valse bewerings van omkopery wat die EFF teen my gemaak het om hul Johannesburgse raadslede om te koop," het Bovu Sondag in 'n verklaring gesê.
"Ek het nooit met enige EFF-raadslid vergader of enige omkoopgeld vir enigiemand aangebied om vir die ANC te stem nie. Ek beplan om 'n saak van naamskending aanhangig te maak," het hy bygevoeg.
Maroela Media het vroeër berig Mbuyiseni Ndlozi, woordvoerder van die EFF, beweer die burgemeesterskomiteelid het lede van sy party gekontak en hulle tot R500 000 aangebied in ruil vir 'n stem vir die ANC by Maandag se raadsitting waar die nuwe burgemeester en speaker verkies moet word.
Bovu het gesê die ANC was al sedert die uitslag van die plaaslikeregeringsverkiesing bekend gemaak is, in gesprek met ander partye "wat dit duidelik maak dat hulle nie 'n agenda verteenwoordig wat die veld wat ons as die ANC vir demokrasie sedert 1994 gewen het, ongedaan wil maak nie. Hierdie aandagsoekery deur die EFF kom ná dit wat Vrydag in Rustenburg gebeur het, toe kleiner partye saam met die ANC gewerk het om 'n vennootskap van samewerking te vorm en die EFF te verwerp."
Ndlozi het gesê die EFF beplan om 'n strafregtelike saak teen Bovu oop te maak. "Die EFF in Johannesburg sal 'n saak van omkopery teen die ANC-lid aanhangig maak, wat dink ons demokrasie is te koop. Die ANC in Johannesburg moet weet dat geen bedrag hulle ooit sal versoen met die mense wie hulle in 'n openbare stem verwerp het nie. Die ANC moet sy nederlaag erken en nie probeer om verkiesing deur korrupsie te wen nie."
En so sit dié breedsprakige, huigelagtige Parks Tau ewe kordaat op TV en vertel aan die hele SA dat hy Jhb soo goed bestuur het. En hy kan konsuis nie alles wat Apartheid opgemors het in die enkele 22 jaar kon regmaak nie. Nou wat het hy op sy wagbeurt gedoen.? Net op sy hande gesit.? Gaan kyk hoe lyk Commissionerstraat, die hele middestad asook Hillbrow. 'n Morsige slumsbuurt.!
Daar is seker baie tendergeld op die spel as hulle soveel omkoopgeld kan bekostig
Waar n rokie is is daar …..ja n vuurtjie …hoekom is niemand verbaas oor dit nie …anc reputasie loop hulle vooruit !
Ja nee benoude katte maak benoude spronge ne. Ek hoop die DA begin n hekse jag op alles wat die ANC verkeerd gedoen het sodat diegene aanspreeklik gehou sal word.